Diari Oficial de la Generalitat Valenciana


Sumari del DOGV 6747, del 03-04-2012 (2012/3242)

RESOLUCIÓ de 5 de març de 2012, del director general de Producció Agrària i Ramaderia, per la qual es delega a les direccions territorials de la Conselleria d'Agricultura, Pesca, Alimentació i Aigua les funcions d'explotació i manteniment del Registre Oficial de Maquinària Agrícola de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3242


Data del document
:   05-03-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

RESOLUCIÓ de 5 de març de 2012, del director general de Producció Agrària i Ramaderia, per la qual es delega a les direccions territorials de la Conselleria d'Agricultura, Pesca, Alimentació i Aigua les funcions d'explotació i manteniment del Registre Oficial de Maquinària Agrícola de la Comunitat Valenciana. [2012/3242]  
El Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat així com les distintes secretaries autonòmiques que les integren; reforma l'organització bàsica de l'Administració autonòmica valenciana, es modifica el nombre, la denominació i les competències de les conselleries existents, i es crea la Conselleria d'Agricultura, Pesca, Alimentació i Aigua.  
El Decret 75/2011, de 24 de juny, del Consell, d'acord amb el Decret 89/2011, de 26 d'agost, del Consell, pel qual es modifiquen els articles 1, 3, 5, 16, 17 i 23 del Decret 75/2011, de 24 de juny, del Consell, establix l'estructura orgànica bàsica de la Presidència i de les conselleries, en l'article 23 establix la nova estructura bàsica directiva de la Conselleria d'Agricultura, Pesca, Alimentació i Aigua.  
  
Actualment el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, en l'article 9 regula les funcions de la Direcció General de Producció Agrària i Ramaderia, i al punt 5 atribuïx a la subdirecció general de Política Agrària Comuna i Competitivitat, les funcions de desenrotllament dels programes d'adaptació de l'oferta del sector agrari a la demanda, així com l'aplicació de les mesures de la PAC dirigida a les explotacions agrícoles i ramaderes, de la qual depén, al punt c) el servici de control i suport tècnic a què li correspon, entre altres, la funció de manteniment dels registres generals.  
  
D'altra banda, conforme s'indica en els articles 14 i 15 de l'esmentat Decret, per a la gestió desconcentrada de les seues competències, la Conselleria d'Agricultura, Pesca, Alimentació i Aigua, s'organitza territorialment en direccions territorials i en oficines comarcals.  
Vist el Reial Decret 1013/2009, de 19 de juny, sobre caracterització i registre de la maquinària agrícola i el Reglament General de Vehicles, aprovat per Reial Decret 2822/1998, de 20 de desembre, establix les definicions i categories dels vehicles, entre els quals s'inclouen els especials agrícoles i regula el procediment per a la seua matriculació, i exigix la inscripció prèvia en el Registre Oficial de Maquinària Agrícola (ROMA) i en este mateix sentit, Reial Decret 750/2010, de 4 de juny, pel qual es regulen els procediments d'homologació de vehicles de motor i els seus remolcs, màquines autopropulsades o remolcades, vehicles agrícoles, així com de sistemes, parts i peces d'estos vehicles. (BOE. núm. 153, de 24 de juny de 2010) i el Reial Decret 2028/1986, de 6 de juny, pel qual es dicten normes per a l'aplicació de determinades directives de la CEE, relatives a l'homologació de tipus de vehicles automòbils, remolcs i semiremolcs, així com de parts i peces d'estos vehicles.  
En virtut d'això i de conformitat amb allò que disposa l'article 63 de la Llei del Consell, i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en les direccions territorials de la Conselleria d'Agricultura, Pesca, Alimentació i Aigua, en el seu àmbit respectiu, les competències per a l'explotació i manteniment del Registre de maquinària agrícola (ROMA), regulat per mitjà del Reial Decret 1013/2009, de 19 de juny, sobre caracterització i registre de la maquinària agrícola. A este efecte s'establiran les mesures adequades per a:  
1. La inscripció d'una màquina agrícola que s'haja d'utilitzar en l'activitat agrària (agrícola, ramadera o forestal), obligatòria que complisquen amb la seua corresponent normativa legal, i que pertanguen a un dels grups relacionats en l'annex II del Reial Decret 1013/2009, conforme assenyala l'article 10 i 11 del Reial Decret 1013/2009.  
2. Baixa d'una màquina en el ROMA que haurà de realitzar-se de forma obligatòria quan es done alguna de les situacions de l'article 11 Reial Decret 1013/2009.  
3. Incorporació d'actualitzacions.  
4. Expedició del corresponent certificat d'inscripció, en el qual conste el número d'inscripció de la maquinària en el registre.  
5. Enviament de les dades d'inscripció o de baixa en el ROMA, per mitjà de transmissió telemàtica, a la Direcció General de Recursos Agrícoles i Ramaders i al Registre de Vehicles de la Direcció General de Trànsit.  
6. Anualment es remetrà a la Direcció General de Recursos Agrícoles i Ramaders un quadre resum que permeta conéixer i avaluar els recursos mecànics disponibles en l'activitat agrària del seu àmbit geogràfic.  
7. Qualsevol altra atribuïda per al bon funcionament del registre.  
  
  
Segon  
Sempre que es faça ús de la delegació de funcions contingudes en esta resolució, es farà constar este extrem en la resolució adoptada, segons establix l'article 63.6 de la Llei 5/1983, de 30 de desembre, del Consell, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
Tercer  
La present resolució no posa fi a la via administrativa i contra esta només es pot interposar recurs d'alçada en el termini d'un mes a comptar de l'endemà de la seua publicació, davant del secretari autonòmic de la Conselleria d'Agricultura, Pesca, Alimentació i Aigua, conforme assenyalen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb el que disposen els articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
  
València, 5 de març de 2012.- El director general de Producció Agrària i Ramadera: Manuel Lainez Andrés.